Etholiad cyffredinol yr Eidal, 2013

Cynhaliwyd etholiad cyffredinol ar 24–25 Chwefror 2013 i ethol 630 aelod o'r Siambr Dirprwyon a 315 aelod etholedig o 17fed Llywodraeth yr Eidal. Cafodd y glymblaid canol-chwith "Lles Pawb" fwyafrif llawn yn Siambr y Dirprwyon, gan wthio cynghrair canol-dde Silvio Berlusconi i'r ail safle. Yn drydedd agos roedd plaid newydd (Y Mudiad Pum Seren) gyda'r comediwr Beppe Grillo yn eu harwain, gan guro cynghrair canolbleidiol a oedd yn cael ei arwain gan y cyn-Brif Weinidog Mario Monti. Mae'r blaid newydd Y Mudiad Pum Seren yn blaid (neu'n fudiad) gwrth-sefydliad.

Yn Senedd yr Eidal ni chafodd yr un blaid fwyafrif clir, gan greu llywodraeth grog.

Y Cefndir
Yn dilyn yr argyfwng ariannol Ewropeaidd, ymddiswyddodd y Prif Weinidog Silvio Berlusconi yn Nhachwedd 2011; roedd hefyd yn wynebu cyhuddiadau troseddol gan gynnwys cael rhyw gyda hwren dan oed. Llenwodd y Seneddwr am Oes Mario Monti y bwlch.

Yn Rhagfyr 2012, cyhoeddodd Berlusconi ei fwriad o sefyll fel Prif Weinidog am y drydedd tro. Ychydig wedyn cyhoeddodd ei blaid (Y Bobl Dros Ryddid) eu cefnogaeth iddo ef a'i gabined. Fel ymateb i hyn, ildiodd ei fwriad i sefyll gan gyhoeddi ei fwriad i ymddiswyddo. Ei weithred olaf oedd danfon ei gyllideb blynyddol at y Llywodraeth.

Cyfeiriadau

Categori:2013
Categori:Gwleidyddiaeth yr Eidal
2013